Αθήνα: 24.05.2017

**ΑΝΑΚΟΙΝΩΣΗ**

**Ε.Σ.Α.μεΑ.: Πρόσκληση σε συζήτηση για τη Λευκή Βίβλο**

**της Ευρωπαϊκής Επιτροπής για το Μέλλον της Ευρώπης**

Ο αντιπρόεδρος της Ομάδας 3 της ΕΟΚΕ (Ευρωπαϊκή Οικονομική και Κοινωνική Επιτροπή) και της ΕΣΑμεΑ (Εθνική Συνομοσπονδία Ατόμων με Αναπηρία) Ιωάννης Βαρδακαστάνης, από κοινού με τον πρόεδρο της Ομάδας 1 Δημήτρη Δημητριάδη και τον πρόεδρο της Ομάδας 2 Γιώργο Πετρόπουλο σας προσκαλούν στην ελληνική συζήτηση πάνω στη Λευκή Βίβλο για το Μέλλον της Ευρώπης, η οποία θα πραγματοποιηθεί την Παρασκευή 2 Ιουνίου από τις 09:30 έως τις 14:30, στην αίθουσα της Γερουσίας της Βουλής των Ελλήνων.

Η συζήτηση διεξάγεται στο πλαίσιο της πρωτοβουλίας της ΕΟΚΕ να διοργανώσει συζητήσεις στα 27 Κράτη Μέλη της Ευρωπαϊκής Ένωσης, προκειμένου να διαβουλευτεί με τις οργανώσεις της κοινωνίας των πολιτών για το πώς οραματίζονται το μέλλον της Ευρώπης, έχοντας ως κεντρικό άξονα τα πέντε σενάρια της Λευκής Βίβλου. Ο ευρύτερος στόχος αυτής της πρωτοβουλίας είναι να δοθεί η δυνατότητα στους Ευρωπαίους πολίτες να εκφραστούν άμεσα για το μέλλον της Ένωσης.

Η συζήτηση θα πραγματοποιηθεί με βάση τη σειρά των ερωτήσεων. Μπορείτε να καταθέσετε τις απόψεις σας και μέσω του διαδικτύου, κάνοντας χρήση του ερωτηματολογίου που είναι διαθέσιμο ηλεκτρονικά στο σύνδεσμο [www.eesc.europa.eu/survey/EL/](http://www.eesc.europa.eu/survey/EL/) Επισυνάπτεται επίσης το πρόγραμμα της συζήτησης, καθώς και η Λευκή Βίβλος στα ελληνικά.

Παρακαλούμε όπως δηλώσετε συμμετοχή έως τις 29 Μαΐου στη Γραμματεία της ΟΚΕ, στα τηλέφωνα 210-9249510-2 ή στο email [sec@oke-esc.eu](mailto:sec@oke-esc.eu)

Η συμμετοχή σας θα συμβάλει ουσιαστικά στη διαμόρφωση και τον εμπλουτισμό του έργου της ΕΟΚΕ.

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**